Talaso (mitologio)

Kiel la ceteraj protogonoj, ŝia figuro kaj atributoj estis apenaŭ difinitaj, do ŝi restis simpla personigo de la maro kaj identiĝis al ĝi. Tamen, en postaj prezentadoj, Talaso estis priskribita kiel virino el sala akvo emerĝanta el la mara profundoEzopo. Fabloj, 258 kaj 276.. Oni prezentis ŝin tiel en la fabloj de Ezopo, kaj ankaŭ per la romiaj mozaikoj, sur kiuj ŝi ofte videblas kun krab-pinĉilaj kornoj, alivestita per maraj algoj kaj portanta remilon. Pro tiaj atributoj, ŝi iom ekvivalentas al Amfitrito, la edzino de Posejdono, kaj pro simboli ankaŭ la maran fekundkapablon, ŝi multe similas al la antaŭa Tetiso, la mara titanino.

Filostrato, en sia priskribo de antikvaj grekaj pentraĵoj, multobligis la figuron de Talaso kaj asertas ke la personigoj de la maroj kiuj aperas en ili estas la talatoj, brilokulaj virinoj laŭ unu el la artaĵoj, kaj laŭ la ceteraj infaninoj kiuj simbolis la justan kaj la kalman marojn (Egea kaj Adriatika) inter kiuj troviĝas la Istmo de KorintoFilostrato. Bildoj, 1.27 kaj 2.16, respektive.. Tio rilatas, tre eble, kun la talasaj dajmonoj (maraj spiritoj) priskribitaj de OpianoOpiano. Halieutica, 1.74..

En kelkaj fabloj, ŝi interrilatiĝas kaj kun la maristoj kaj kun la riveroj. Tiuj lastaj plendis al ŝi pro tio, ke ilia akvo iĝis sala ĵusalveninte maren, sed Talaso lakone respondis: «se vi ne volas saliĝi, ne alfluu maren»Ezopo. Fabloj, 258.. La maristoj ankaŭ plendis al ŝi, ofte pro la sinkadoj, sed pri tio ŝi kulpigis kaj la anemojn (la ventojn), kaj la homan stultan manion enŝipiĝi kiam la vetero malbonasEzopo. Fabloj, 276..

Laŭ Paŭzanio, troviĝis ĉe la templo de Posejdono en Korinto, krom du skulptaĵoj de la mara olimpano, plia bronza kiu prezentis Amfitriton, akompanata de nimfoj, nereidinoj, hipokampoj, Galeno (mara kalmo) kaj Talaso, tiu lasta portanta Afroditon ĉe siaj brakojPaŭzanio. Priskribo de Grekio, 2.1.7-9..

En 2001, la surstrata artisto Swoon kreis specifan artaĵon por la atrio de la Muzeo pri Belartoj en Nov-Orleano (NOMA) per kiu li prezentis la mardiinon TalasoVideo pri Thalassa kaj ĝia kreadproceso..

Talaso, unu el la naturaj satelitoj de la planedo Neptuno, ricevis en 1991 sian nuntempan nomon, kiu omaĝas la grekan mardiinon.

 Partneroj kaj idaro Ponto Egeo Urano La telĥinoj
 Halio
 La fiŝoj Egeono Afrodito

 Eksteraj ligiloj 

  Talaso ĉe Theoi.com
 Orfea himno al Talaso aŭ al Tetiso, 21.
 Angle ĉe Theoi; tradukita de Thomas Taylor en 1792.
 Angle: plia eldono, ĉe Sacred Texts.

 Notoj kaj referencoj 

Kategorio:Afrodito
Kategorio:Bazaj dioj de la helena mitologio
Kategorio:Dioj de la helena mitologio
Kategorio:Maraj dioj
Kategorio:Maraj dioj de la helena mitologio
Kategorio:Personigoj de la helena mitologio